# Bhopal (ciutat)

Bhopāl (hindi भोपाल) és una ciutat de l'Índia a Madhya Pradesh, capital de Madhya Pradesh, del districte de Bhopal i de la divisió de Bhopal. És la segona ciutat de l'estat després d'Indore. És coneguda com a "Ciutat del llac" per un llac artificial anomenat Pukhta-Pul Talao o "Llac del Pont de Pedra". Actualment hi ha dos llacs: el Bada Talaab o Superior (que és l'antic) amb 361 km² (desaigua al riu Kolar) i el Chota Talab o Inferior amb 9,5 km². A la rodalia de la ciutat, al costat del llac Superior, hi ha el Parc Nacional de Van Vihar. La ciutat disposa d'un aeroport i diverses universitats. La seva població (cens del 2001) és d'1.482.718 habitants.

## Història

Una primera ciutat de Bhopal hauria estat fundada pel rei paramara Bhoj (1000-1055) de Dhar. Una rani de Raja Udayaditya Paramara (1059-80), net de Bhoj, hauria fundat un temple anomenat Sabha Mandala acabat el 1184 al lloc que després va ocupar la Jama Masjid (mesquita) de Kudsia Begam. A la caiguda dels paramares la ciutat, si realment va existir, va esdevenir sense importància fins que fou escollida per Dost Muhammad Khan com a capital del seu estat abans de 1728 quan va construir el fort de Fatehgarh connectat a un antic fort formant la Shahr-i-khas o "Ciutat pròpia".
Vegeu Bhopal.
Fou capital del principat des de la fundació fins al 1949 (i després de l'estat successor) excepte en el regnant de Yar Muhammad Khan (1728-1742) que la va traslladar a Islamnagar, però fou retornada a Bhopal per Faiz Muhammad Khan (1742-1777). La ciutat fou en part destruïda el 1813 pels atacs dels sobirans de Gwalior i Nagpur però fou reconstruïda en temps de Nazar Muhammad Khan (1816-1819). Jahangir Muhammad Khan (1837-1844) va establir als habitants que no hi volien residir de manera permanent (majoria afganesos que venien per serveis militars) a una nova vila (Jahangirabad) a la part sud del llac. Fou molt millorada per Sikandar Begam i després per Shah Jahan Begam que hi va afegir diverses construccions com els palaus de Taj Mahal i Bara Mahal, l'hospital Lai Kothi (Nou Central després Príncep de Gal·les) i sobretot la mesquita Taj-ul-Masajid (que no va acabar).
L'estat de Bhopal que es va formar el 1949 com a successor del principat, va tenir a Bhopal per capital. Es va fusionar a Madhya Bharat per formar l'estat de Madhya Pradesh el 1956 i altre cop Bhopal fou escollida capital. El 3 de desembre de 1984, una fuita de gas verinós a la planta de l'empresa Union Carbide va causar la mort de milers de persones (inicials 5000, unes 18000 persones al cap de dues setmanes, i uns 25000 amb els morts posteriors).

## Galeria

* Bitten Haat
* Menjar típic
* Bhimbetka

## Llocs interessants a la ciutat

* Temple Laxmi Narayan
* Taj-Ul Masjid (una de les més grans mesquites d'Àsia)
* Shaukat Mahal
* Els llacs
* Moti Masjid
* Sadar Manzil
* Gauhar Mahal
* Bharat Bhavan
* Llac Shahpura
* Mahavirgiri
* Chowk Bazaar
* Mercat Nou & M.P. Nagar
* Government Archeological Museum (el Museu Arqueològic més gran d'Àsia)
* Regional Museum of Natural History a Shahpura
* Centre Regional de Ciències
* Kanha Fun City
* Museu de l'Home (Habitat tribal)
* Presa de Kaliyasot

## Llocs propers

* Coves d'Udaygiri
* Sanchi
* Coves de Bhimbetka
* Bhojpur
* Presa de Kolar
* Chiklod
* Raisen
* Delawadi

## Enllaços externs

* Bhopal - Lloc web oficial